
SHI KYNTIEN 


Kine ki lai tylll ki drama sammut kiba tang shl shi bynta 
kiba nga la ai kyrteng (i) *leng hala ki kjat' (ii) Tip ia la 
ka kam’ (iii} 'Da pyrkhat shuwa ban kynthih*. la kine baroh 
lai nga ia thoh la kumba katto katne snem mynshuwa da 
ka jingpynbor ki paralok Nonghikai skul ba kin ioh pyniehkai 
pat ia la ki khynnah. ia kine kijuh ki drama la laleh ruh 
da ka Rympei Theatrical Centre la bun bun sien ha kylleng 
ka ri Khasi bad kumjuh ruh ha ka snem 1987 la pynialeh la 
kawei na kitel ki drama lyngkot Tip ia la ka kam' ha ka 
*20th National Short Play Competition' ha Allahabad ha kaba 
la ioh ia ka khusnam 'President's award' la record ruh la 
kane ka drama ha kato ka sngi ba ngi la iaieh da ka All 
India Radio — Allahabad. Ha kine baroh lai tylll kl drama 
phin shem ba ki jingjia ki long kiei kiei kiba ju long bad 
ju Jia man la ka por ha ka jinglm Jong ngl kaba man la ka 
sngi, hynrei ia ki kyrteng Jong kl tyngshop ki long kiba shu 
mutdur, lada jia ryngkhat ba ka leit ia del ne iahap bad 
ka kyrteng jongno re jongno nga pan map lypa namar ngam 
shym don jingthmu ban leh khnang. 

Ngan iathuh hok ia phi ba na kine ki lai tylll ki drama 
tang kaba nyngkong ka del ka jong nga nadong shadong 
(naduh ka 'plot' haduh kl kyntien) hynrei ki artylli kiba 
hadien ki long kl drama kiba la ju ia leh la bun bun sien ha 

ki bun phew snem ha kl por jong ka ‘Oratory’ jong u Brother 
SANTINO MANTARRO S.D.B. (bam kwai ha ling U Blei) 
ha Laitumkhrah. Mynta ba kato ka ‘Oratory’ kam don shuh, 
kumta kum uwel na kl riewdkhot ha kito ki por, nga sngew 
ba la kum kine ki drama kiba sngewtynnat. kiba al jinghikai 
bad jingsneng ladel ban buh noh ha ki jingthoh khnang ba 
kl pateng kiban dang wan ruh kin la ioh jingmyntoi lem. 
Ha ka jingshisha kala del la nga ban buh la kijuh ki kyntien 
kiba la pyndonkam ha kito ki por ba la la leh nyngkong, 
ym dei tang katta, ngan lathuh la phi ba nga da kwah eh 
ban buh da kijuh ki kyntien hynrei kaba sngewsih 
ban ong ba ngam shym la lah ban leh kumta wat la nga 
la pyrshang kaMah kaMai. namar ha kito ki por ia ki drama 
lyngkot ym ju kham da thoh ‘script’ bad lada don ruh dei 
kaba shu thoh da ka kti ne kiba shu ’type’ made! mata 
bad sa kawei ruh, ki Nongthoh drama khamtam eh ki nongia- 
leh drama ki pynkyila ia kl ‘script’ katba ki sngewmon sngew- 
bit, ha kata ka dur ba kaba phi iohi mynta ka pher khamtam 
ki ktien) na kaba phi la iohi mynshuwa. Te kumta haba thoh 
la kine ki drama ka ‘plot* ka sah hi kato kaba rim katba ki 
kyntien pat kidei ki jong nga. 

Ha kaba shon ia kane ka kot drama ‘Kl MAWBYRSIEW’ 
ka jingthmu ba kongsan eh jong nga ka long ba kane ka kot 
kan long kum ka dak ka jingkynmaw-ieid bad jingsngewnguh 
la u Bro. Santino Mantarro S.D.B. ia uba mynta ka snem 
ngi kynmaw ia ka lyngkhuh sngi kha kaba shispah snem, 
la u Bro. Mantarro la kha ha Sicily (Italy) ha ka 1st October. 
1890, u la wan poi sha kine ki lum ba ieid jong ngi ha ka 
snem 1925 naduh kane ka snem ba u wan urn ju leit shut! 
sha la shnong wat tang shlsien ruh. U la khlad noh na 
kane ka pyrthei ha ka 30 tarik u July 1971 ha Laitumkhrah 

Bro. Santino Mantarro, sdb. 

LA KHA. 1st OCTOBER 1890 Sicily (Itily) 
La lap 30lh July 1971 - Shillonq lindia) 




(Shillong). Dei une u briew uba la tei ahibun tylli kl ling- 
mane kiba heh bad kaba pawnam eh kadel ka 'Cathedral' 
ha Laitumkhrah bad da kl spah tylli ki skul jong ka Balang 
Katholik ha kylleng ka rl u Hynniewtrep. Dei une ujuh u 
Brother, uba la jan baroh kl khynnah Laitumkhrah ha klto 
kl por kl la ioh mad ia ka jingstad bad kl jinghikai ba kordor 
jong u, kumno ban ia leh bad ban jop ia ka thma jong ka 
jingim bad nga iohl mynta ba kito hi kiba la shah shkor bad 
kiba la pyndonkam bha ia ki jinghikai jong u, wat la bun 
kim shym la iah ban long kiba riewspah riew-hajar hynrei 
baroh mynta ki long ki briew kiba la nang la stad bad kiba 
donburom. Wat ka Rympel Theatrical Centre ba pawnam, 
lada ka paw haduh katne dei da ka jinghikai jong une u 
Brother uba stad hynrei uba sngewrit bad leh rit barabor. 
Te kumta ha kane ka lyngkhuh shispah snem jong ka sngl 
kha jong une u 'RIewkhraw' nga tyrwa la kane ka kot sha 
ki paralok. khamtam eh sha kito kiba la ia donlang ha kito 
ki por ha ka Oratory bad kumjuh ruh sha ka Jaltbynriew ban 
pyndonkam ia ka ha kino kino ki khep jong ka leh-khem leh- 
sngewbha, la kadei ha ki 'Social meet' ha shnong ha thaw 
bad kumjuh ruh ha ki skul haba ki pynlong ia kino kino ki 
sngi khraw. 

Ka leit jia ryngkat ruh ba kane ka dei ka sien kaba nyng- 
kong ha kaba nga pynpaw pyrthei ia ki jingthoh jong nga 
bad ngam tip haduh katno nga la Iah, kumta nga lehnoh 
ha phi ki lok ki jor ba phin ia thew la woh bad ia tai bad 
wat leit klet ban iathuh lem ia kaei kaba phi lap bad shem. 
Ha kaba pynkut artad, ngam Iah khlem da pynpaw ia la ka 
jingsngewnguh ia ka RYMPEI THEATRICAL CENTRE, ba 
lyngba jong ka ngi la Iah ban sei la ki sap ban shakri bad 
ban kyntiew ia ka Nam ka Burom jong ka Ri bad ka Jait- 

bynriew ha ka Hang jong ka jingialeh drama. Nangta ngam 
lah ruh ban klet ia u paralok ba ieid thep-mynsiem, 
u Bah Henry Kenneth Shympa uba ngi ju khot Ieid ia u, 
u Bah *‘KENY" uba la leit noh ha shuwa Jong ngi sha dwar 
U Blei ha ka 29 tank u Nohprah 1983. Da ka jinglalong 
paralok bad u, nga la lah ban kham sngewthuh shai bad 
ngam Jylliew shaphang ka drama bad la lah ruh ban pyn- 
iong-doh long-snam ia ka kam ia leh drama ha ka jingim 
jong nga. Khlem da kiet ruh ia u Bro. N. Valeri S.D.B.. 
u Manager jong ka Don Bosco Press uba da ka mynsiem 
Nonghikai bad mynsiem paralok ym tang ba u ia treli ban 
shon ia kane ka kot hynrei u la ai ruh ia ki jingmut kiba 
kordor ha kaba pyniphuh iphieng ia kane ka kot. Khatduh 
ia wai ngam iah khiem da pynpaw ia ka jingsngewnguh 
kaba khraw bad kaba r.aduh ka mynsiem ia i Kmie ka 
Darihun iba long shlsha ka bor kaba kyrshan bad ai jing> 
shiur ban laid shaphrang ha ki kam drama. 


KHUBLEI 


U MIHSUK NONGRUM 
U Nongthoh 

Boyce Road, 

Laltumkhrah 
Shillong • 793 003 
30th July, 1990. 

lENG HA LA Kl KJAT 


Kl NONGIASHIM BYNTA 

U Rangkynsai : U Khun jong ii Bah Pynshai 
U Pyrkhat : U Paralok jong u Rangkynsai 
U Pynshai : U Kpa jong u Rangkynsai 
U Ryngkhat : U Postman 


I symboh jingpyrkhat ba kane ka jingialehkai lyngkot 
ka pyrshanq ban pashat sha ki nongpule bad nongpeitkai, 
ka long ba ym don kawei pat ka buit ne ka bor phylla kaba 
lah ban iarap ia ngi lait na ka JINGTEI SHITOM bad JING- 
KITKHIA ia la ka jong ka deiti. 


SCENE — I 

(U Rangkynsai u shong marwei bad u pule kot skul... 
hadien shiphang u iohsngew ia ka jingtied jynkhang). 

Pyrkhat: (Nabar, tied ia ka Jynkhang) Tok-tok-tok... 

Rang : Mano ? 

Pyrkhat: Ma nga. 

Rang : Uei uta u ma nga ? 

Pyrkhat : (Rung artad). Ew ka leh ba heh Jong me te mo. 

satang katno men sa buh sa u peon ha khmat 
jynkhang bad men ym shah rung iano-iano ruh 
khlem da thoh slip. 

Rang : To me wat lit daw eh kum u men-aiksuld. 

Pyrkhat : Ade. me ruh me la tbit bha mynta mo ! 

Rang : Haba la iaiam hi u thyrnia, u ksai lei te u shu bud 
belt belt hi keih. Te haba kumta me mut ban leit 
shaei kumne ? 

Pyrkhat : Nga mut ban wan shane keih ban wan ia kren syllok 
shaphang ki katto-katne ki Jingkylli halor ka 
mathematics. 

Rang : Tip shuh ho, me da mut shisha ban wan khnang 
shane ne me shu poi ba me jah lynti ? 

Pyrkhat: Ka pyrthei mynta te mo, ynda kren hok, kren 
shisha katno katno ruh ym don ba ngeit tip bale! 
mo ? 

Rang : Me i ka daw baroh ka long ba : *U kada u sah 
hi u kada wat la u kup da ka snieh sing.’ 

Pyrkhat : To kein noh Bah philosopher, kaba phi ong ka long 
kaba del, kaba phin nang ong ruh kan nang dei, 
tangba wat ju thok bad wat ju jler. 

Rang : Kaba dei kaba phi ong — Tangba kane ka khreh kot 
te kaba sngew kum ban khleh biej, lada khreh 
ruh ym long, lada ym khreh pat ruh ym long. Ban 
jin da lah ban leh jadu ban kynmaw lut ia kaba la 
khreh baroh te mo ? 

Pyrkhat : Oh hooid. (Pelt bad bat ia ka ka synriahkti ba deng 
ia ka sati) kane ka satl. 

Rang : Ka sati. ade me la leh 'Hit' bha mo mynta shipor. 

Pyrkhat: 'Hit' aiu me. nga dang shu thied dang myntan na 
u dkhar die sati nangthie na surok. 

Rang : Kaei kaba pynlong ia me ban thied sati — bale! 
ki sngi ki ia ki la jan ne ? 

Pyrkhat : Imat kein. lada ka long kumba ong uto u nongdie 
sati. 

Rang : U ong eh kumno lih. haduh u briew uba shalak 
kum me ruh me shah pynngop. 

Pyrkhat; Lada me iohsngew lei lei ma me. te men thied 
da ki phew tylli ki sati. 

Rang ; Haba la pait shkor hi u vaomirm te mo I 

Pyrkhat : Me sdang te me sdang hi ban kylii. ynda nga mut 
ban jubab pat me woh kjat. me u briew uba kumno 
lih? 

Rang : To... me... to iathuh ka la jia aiu? 

Pyrkhat : Katba nga dang laid nangthie. nga la iohi ba ki 
briew ki iaium Iwui bad don ruh hangta uba hylla 
bad kyrkait da ka sur kaba shapaij. nga nang mut 
katta ba don kiba ka jia biang kaei kaei kaba 
khyllah. 

Rang : Nangta pat. me ruh me leit ban peit? 

Pyrkhat : Ban pynhun ia ka jingkwah iohi bad ia ka jingkwah 
tip, nga ia phrung ha uta u paidbah da kaba kyndat 
briew sha kadiang bad sha klimon. 

Rang : Nangta me la iohi aiu ? 

Pyrkhat: Khun ka mare, nga nangmut ban iohf ia kaei kael 
kaba phylla — lap pynban da u Nongdie sati. 

Rang : Kata te me ka la ia kop bha bad kato ka jingong 
"u suh-khun u lum kha pynban da u dkhan”. 

Pyrkhat: Shisha kein kala long kumta. 

Rang : To kaei pat kaba pynlong ia me ban thied ia kato 

Pyrkhat: Nga la ong ia me ba ka jingnang kren jong uto u 
nongdie sati ka la pynshalong bad pynngeit ia 
baroh kiba ia don hangta. 

Rang : (Kren sharud). Ka la del ban don kaei re kaei 
kaba lah ban pyniohnong, kaba la pynlong ia une 
u khapnap ban sei pisa. (Ha u Pyrkhat). U kren eh 
kumno lih haduh ba me hap ban thied ne me 
shu sot ? 

Pyrkhat : Shu sot ! (kren mynthi) San tyngka Bah-Bah. 

Rang : Shabas kata te me la leh ka kam shlur kaba khraw. 

Pyrkhat; Ka kam shlur... ba men da don mame lei lei men 
jin da la thied shi dorjon ki sati, khnang ba men 
lah ban ioh shibun kiei kiei. 

Rang : Bale!, ynda don kane ka sati iah ban Ioh ei-el ? 

Pyrkhat: Hooid kein, uto u nongdie u la ong ba lada phi 
kwah ei-ei ia kaba phim lah ban ioh da kaba suk, 
shu pan na kane ka sati. 

Rang : Yn leh kumno ? 

Pyrkhat: Kaba phi del ban leh, ka long ban khapbrip ia la 
ki khmat — nangta buh ha la ka Jingmut jing- 
pyrkhat ia kaei kaba phi kwah nangta sa doh 

ia ka sati lai-sien bad sa pyrta Jam ia kael kaba 
phi kwah bad khlem artatlen kan sa wan poi sha 
phi... tangba phi del ban kynmaw ba kan iong 
kam tang shisien pan. 

Rang ; Shisha. (Kum uba ia ngeit pura). 

Pyrkhat: Tip seh. 

Rang : Kumno, kumta — dang myntan me kren kum uba 
ia iohi eh ia kaba ia jia. mynta pat me ong ngam 
tip. 

Pyrkhat : Ngam shym ong ba nga ia iohi ne nga ngeit, hynrei 
nga ong ba u ong uto u nongdie sati. 

Rang : Me te uba kren kyiiain paiat, thik ia kum uto u 
jaibi ba die u dkhar hangtai ha Khyndai-iad. 

Pyrkhat : Ngan kyiiain kumno ? Nga iathuh ia kaba nga la 
iohsngew bad ia kaba mame me kwah tip. 

Rang : Nga mut ban ong iada me ngeit ne em ia kata. 

Pyrkhat : Te balei mem ong kumta naduh mynhynne. 

Rang : (Trud ia ka khiieh). Ish 

Pyrkhat : Me. i Rang ha kane ka juk mynta ban kren ka long 
kawei bad ban ngeit ia kaba kren kalong da kawei 
pat namar shuwa ban ngeit ia kaba kren del ban 
iohi ia ki kam. 

Rang : Kata ka mut ba me ngeit? 

Pyrkhat: Me te uba la lap-iah, nga ong ba ngin dang ia 
peit — Me kwah ban pyrshang ? 

Rang : (Pyni ba u da kwah shisha ban pyrshang). Lada 
mem sngew ei-el. 

Pyrkhat : Yn sngew aiu me. tangba lada me ioh ei-ei te me 
donkam ban ai marshiteng. 

Rang : Khlem artatien. 

Pyrkhat: (Sei ia ka sati). Shim kane. 

Rang : (U shim). Te ngan leh kumno mynta pat ? 

Pyrkhat: (Da leh kumba conduct jingrwai). Kaba me del 
ban leh mynta ka long (kaweh ki ktl] Khaprip kl 
khmat. 

Rang : (U khaprip). 

Pyrkhat: Mynta pyrkhat bad mut dur aiu me kwah. 

Rang : (Nang khaprip bad leh kumba don ha rngai). 

Pyrkhat : (Kyndit kynsan). Doh ia ka sati laisien. 

Rang : (U doh malu mala). 

Pyrkhat : (Hylla) Ym del kumto — Da doh bha bad da pyn- 
riew. 

Rang : (Da doh eh bad pynran ki khmut ki khmat). 

Pyrkhat: Mynta pyrta Jam me kwah aiu. 

Rang : (Kren suki) Nga kwah kawel ka jacket. (Lane da 
kano kano ka tiar) 

Pyrkhat : (Hylla) Pyrta jam. 

Rang : (Da kaba khih ka met ka phad u pyrta katlah 
kat-ial) Nga kwah kawel ka LT Jacket. 

Pyrkhat : Mynta pelt noh kein me. 

Rang : Peit... kyrjiaw ki khmat bad phai sawdong) 
Hangno kata ka LT Jacket... (Kynsan kynsan) Det 
ka men thok. 

Pyrkhat : Mano uta u men thok ? Ma nga ? 

Rang : Te mano pat? (dom) 

Pyrkhat : lano pat ? Da pyrkhat arslen Bah-bah shuwa ban 
kynthih, ioh bam pathel ka khlieh. 

Rang ; To, wat kyrhuh kum u pyrkhat rkhiang. 

Pyrkhat : U pyrkhat rkhiang ne u pyrthat jhieh — hato ngam 
shym la ong ia me naduh ba sdang ba ngin dang 
ia pelt, me pat khiem da sngewthuh la ka dang 
ka duh. Me shu kynrol kum un hiangkyntur-eit. 

Ryngkhat ; (tied nabar) Tok... tok... tok... 

Rang : Mano (leit plie) Oh rung seh. 

Ryngkh : (Rung). 

Rang : Don shithi ei-ei ne ? 

Ryngkh : Phi del ma phi u Bah Rangkynsai ? 

Rang : Hooid. 

Ryngkh : Shim kane ka parcel bad sngewbha soi hangne 
(Phah soi ha parcel register kaba ju rah ki 
postman). 

Rang : Ka poi na ei ? 

Ryngkh : Na Calcutta. 

Rang : Oh na i Pasan. 

Ryngkh : To kata khublei mo. ngan leit noh shuwa (mih 
noh). 

Rang : To khublei shibun (bat ia ka parcel, hadien shi- 
phang). Tip ka del kaei mo... nga tharai ka dei 
ki kot namar i Pasan i shait phah lam ki kot jing- 
iathuh-khana ba laiphew>sait. 

Rang : (Tynjuh ia ka parcel) Lada del ki kot bale! pat 
kan sting haduh katta katta ? 

Pyrkhat: Shish me te u bym don khlieh da shisha. 

Rang : (Kdew ia ka khlieh) Ym don khlieh ? Kane pat 
kaei ? 

Pyrkhat : Kato ka dei u pathaw ha ka dur jong ka khlieh, 

plied ia kato ka parcel bad men sa tip ka dei 

kaei, wat bun ktien jakruk kum u nongdih. 

Rang : (U plied da kaba ot ia u ksai nangta u sei ia kawei 
ka LT Jacket) Ani wow ! kadei shisha ! 

Pyrkhat: (Kumba kyndit) Are... shisha I 

Rang : Shish nga la bakla. 

Pyrkhat: Bale! pat? 

Rang : Ba ngan da tip ba ka long shisha kumne, ngan 

jin da la pan da kawei ka ling paki dulan kumba 

leh u Aliadin hyndai, kata ngan jin da la kylla 
long u riewspah-bah (Ap shiphang) Shuh ngan ngan 
pan sa shisien. 

Pyrkhat: Long lehnohei — uto u nongdie u ong ba ka long 
kam tang shisien. 

Rang : Tang shisien ? ? ? (i kumba un lamwir) loh shu 
long pat kumno re kumno sa shisien ? 

Pyrkhat : Tip ngan ong kumno ? 

Rang : Oh nga la lap kawei ka buit... la ngin la leit thied 
da kawei... Hangno u don uto u nongdie. 

Pyrkhat : Hai re hal, ka shun ruh ym pat pel lah da paw u 
pen-ryngkew. 

Rang : Kaei kata pat ? 

Pyrkhat: Nga la ong ia me naduh mynhynne ba lada leit 
lap mame ia une u khar die sati, men jin da la 
thied da ki dorjon. 

Rang : To wat sdang sa ka kren myntro — ia ngin ia leit 
shl syndon ioh lap ba phet sa uto u nongle satl. 


SCENE — IV 

(Wan rung u Bah Pynshai u Kpa Jong u Rangkynsal). 

Pynshai : (Rung) Are, shano kine ki Sarnia ki mut ban ia 
leit kyrkieh kumne ? 

Rang : Ngi mut ban ia leit thied satl phi Pa. 

Pynshai : Leit thied sati (lyngngoh) Te balei ban da ia leh 
kyrkieh bad leh shongshit haduh katne ? 

Pyrkhat: Tip phi Ma, une u Rang kein, u tang shu ioh ia 
kane ka parcei u shu long pynban kum uba khie 
bhur. 

Pynshai : Nga te ngam sngewthuh shuh, ka mut aiu kane 
baroh. Kan don Jingiadei aiu kata ka sati bad ka 
parcel ? 

Pyrkhat : Ka long kumne phi i Ma, mynhynne haba nga wan 
rung hangne nga ia pyni ha u Rang ia kane ka 
sati kaba nga thied na uwei u khardie sati. 

Pynshai : Balei ka don jingphylia eiei ha kato ka sati ? 

Pyrkhat : Kane ka sati (u pyni) ka iong kum ka sati Sharyng* 
kuid lane kum kata ka sharak u Alladin. 


15 



Pynshal : Nga fa sngewthuh mynta, ka mut ba lada phi kwah 
eiei phin shu pan belt na kane ka sati bas phin loh 
khlem artatien ? 

Rang : Hooid kein pa, nga (a dep pan bad nga la ioh ruh 
ia kaba nga pan. 

Pynshal : Phi pan ia kael khun, ha pyni hangne ? 

Pyrkhat: (U wan rah). 

Pynshal : (U bat ha kti ia ka jacket bad u peit sha baroh 
arngut) Kaba itynnat shisha kata ka Jacket, hynrei 
phi da ngeit shisha ba phi ioh ia kane ka jacket 
lyngba kato ka satl ? 

Rang : Ym ngeit kumno phi Pa, haba ka jia thik kumba 
la batai u nongdia sati. 

Pynshal : Kata phi mut ba naduh mynta ka sngi, phin ym 
ia pule kot pule sla shuh bad haka por examin 
pat phin shu kyrpad ia kane ka sati bad phin pass 
belt? 

Pyrkhat : Lada ka lah ban long bale! em. 

Pynshal : Dei hangta kein ba iap ki samia jong ngi, nangta 
sa jot ka Ri bad sa troin ka jaitbynriew. 

Pyrkhat: Kumno yn iap bad yn troin haba ka sati ka don 
la ka bor. 

Pynshal : Ka blang hi kata ruh, tangba pelt ioh phi ia long 
kum kl niangkongwieng kiba shu pah bad rwai 
baroh shi synrai bad ynda la poi ka tiang pat shu 
ia kyrbeit nianglong. Lane kum kito ki briew 
kiba kob ba kiba stad ban jngi tip mano tang mar 
shu ia kynthih ha wah ki per kum u sisa. 

Rang : Phi thew shano kumta Pa. 

Pynshal : Nga thew shata hi kein. 

Pyrkhat : Shano ? 

Pynshai : Lada baroh shlsnem phi shu ia makia kylleng- 
kylleng bad ynda la pol kl por eksam pat sa ahu 
ia duwai haduh ban da lut sa u thylliej bad twa 
sa ka bneng khnang ban dup pass — Ko samla 
baieid lada phi la Ju pyrkhat kumta. nga ong ia 
phi ba phi la bakia — Kynmaw ba u Biel u iarap 
ia kito kiba iarap ialade. 

Pyrkhat: Phi mut ban ong ba ki jingduwai ki long ki bym 
donbor bad ki bym larkam. 

Pynshai : Ngam shym ong bad ngam shym mut hi ruh ia 
kata. Ki Jingduwai ki long ka sboh kiba pynsan 
pynpiung ia u jynthung uba dei ia jingtrei-shitom. 
Kynmaw ki briew kiba 'riewblei shisha ki dei ki 
briew kiba trei shitom. 

Rang & : (Ki kohnguh khlieh katba u Bah Pynshai u dang 
Pyrkhat : kren). 

Rang : Kaba dei Pa kaba phi ong. 

Pyrkhat : Shisha kein, baroh shl katta ngi ia shu ia im ha 
ki rngai bad ki paiong Jong ki jingpohsniew. 

Rang : (U iohi ia ka shithi ba kadon lang ha ka parcel) 
Are i Pasan i la thoh shithi ruh (u shim bad tar 
ia ka envelope, shuh ngan pule : 

... Ha U Rangkynsal, 

Khun baieid, 

Katno nga dap da ka jingsngewkmen bad ban iohsngew 
na i Pa Jong phi ba phi la pass bha haka Promotion Test, 
nga kyrmen ba phin nang iai trei shitom bad nang iai leh- 
bha ban pass ia ka Final ha ki kyrdan kiba kham shajrong, 
khnang ba phin dup long ka Pansngiat Jong ka iing ka sem 
bad ka burom ia ka Ri bad ka Jaitbynriew. Kynmaw khun 

ba ha kane ka juk stad mynta ban shu pass made) mata 
kam long bad kam iahap sur hapdur shuh — kumta trei 
shitom, ngan ong la phi ym don bor phylla bad buit shalak 
ha kane ka pyrthei kaban kyntiew la phi shajrong lait na 
ka jing trei shitom bad jingiai Im-sngi haka ban pyndep la 
la ka Jong ka Deiti. 

Nga phah hangne la ka LT Jacket kaba nga tip phi ju 
kwah eh, kum ka dak Jong ka jingsngewtynnat la ka jing- 
pass bad ka jingtrei shitom Jong phi. Kynmaw ka Bainong 
kaba khraw ka ap tang ia kito ki briew kiba Trei-shitom, kiba 
Shlur bad kiba kynmaw barabor ia u Blei. 

Khublei, 

Uba ieid bad uba kwah barabor ba phin nang iai kiew 

'rat shajrong. „ 

Pynshal : Nga tharai mynta phi ia sngewthuh ba kiei kiei 
baroh ha kane ka pyrthei kirn long kumba ki i bad 
sa kawei ruh phin kynmaw ba wat ju kmen ia kaba 
shu iohi ei. U soh uba bang bad uba thiang tarn u 
del uto uba ngi la sara bad ai urn da la ka Jong ka 
syep. Kynmaw ruh ba u Blei u bsa ei ia baroh ki 
sim ka suin bneng, hynrei urn Ju leit buh ia ki 
jynbam ha ki skum Jong ki. 

(U Pynshai u kdup la u Rang bad ia u Pyrkhat na ki tyrpeng 
— yn pyntem ia ki sur kaba Jam na ba sdang hynrei kaba 
sngewtynnat bad suki Jai hadien bad baroh lai-ngut ki khmied 
sha Jrong kumba ki iohi eiei — nangta na rud yn pule ia kine 

ki ' "Shakiiar ki lum Sha kilar to mied 

Hangta ka don ka khet 
Jingjop Jingstad ka Hok to Jied 
Ban trei shitom wat klet." 

(Ka sound kan Iai bteng — Ka pyrda ynkhang noh). 

TIP lA LA KA KAM 


Ki Nongiashimbynta : 

U Bah Thrang (U Trai iing.) 

U Wiaw (U Nongtrel, uba stet ban trel-kam). U Jai 
(U Nongtrel uba trei suki bad uba kyllut) 


Ka Jingburom bad jingiatrei-lang para nongtrel kalong 
kaba kongsan bad ha kajuh ka por ngl del ruh ban kynmaw 
ba ka JIngtrel bnlah bad ka jinglah ban pyndep haka por 
kaba biang kalong kaba donkam eh haba ngl trei la kano 
kano ka kam. 


SCENE — I 

(U Bah Thrang u shong bad u pyrkhat kam). 

Scene : Ka kamra kaba don ki shuki, ka miej (Ka kamra 
shongkal). 

Thrang : Ki kam ki nang lai bun man la ka sngi namar ka 
business jong nga ruh ka la laid shaid-shaid sha- 
phrang, hynrei ngam tip shuh ngan leh kumno bad 
kine ki arngut ki Nongtrel jong nga : Uwel uba 
stet kum ka Iyer bad uwel uba suki kum ka mattah. 
U Wiaw u del u jait briew uba kwah ban pyndep noh 
ia kino kino ki kam tang mar shu ia ong ne kynto, 
u ju ong ruh ba ka por kam ju ap fano iano ruh. 

Katba u Jai pat u del u briew uba suki namar ba 
u phikir eh kiei kiei baroh kiba u trei bad nalor 
nangta u duna ruh de ki shkor. Haba nga maf bad 
dumok ia ka jingsuki nong u, u shait ong pynban 
"Suki bad jai-jai phin sa jop ia ka thong". Baroh 
arngut, long ki briew kiba bha bad kiba khuid myn- 
siem bad haba ki trei ruh ki trei shisha naduh ka 
mynsiem hynrei tang kawei ka long ba kim ju iadei 
jingmut para maki... (peit ia ka baje) Ani wow 
kala del ka por ba ngan teit peit ia kato ka jing- 
trei hangtei ha Nongthymmai... (Khot ia u Jal) Jai 
ko Jai. 

Jai ; Oi (da ka sur kaba Jai) 

Thrang : Wan kloi shane. U Jai te uba kat u Jai uba sted 
ban thie hynrei lano un wan, shuh ngan khot da 
u Wiaw. Wiaw, ko Wiaw. 


SCENE — II 

Wiaw : (da kaba mareh) Bah, phi khot ia nga ? 

Thrang : Nga khot ia u Jai hynrei katta ruh urn wan. 

Wiaw : Lano un wan, uto te phi uba jaituh da shisha... 
te phi donkam aiu Bah. 

Thrang : Khie leit shim ka coat Jong nga na kamra thiah. 

Wiaw : To Bah (wud u mareh). 

Thrang : U Wiaw te phi uba kat u Wiaw shisha, uba sted 
kum ka Iyer... u pyndep kloi la ki kam wat la teng- 
teng u shait leh kulmar ruh. 

Wiaw : Hangne Bah (u pynphong artad da ka dien sha- 
khmat.) 

Thrang : Wiaw (peit artad ialade) phi mut ban leh aiu 
kumne ? 

Wiaw : Nga iarap iaphi ba phin phong khamkioi ia ka coat 
ioh phi slem sha ki kam jong phi. 

Thrang : Hangne te (u Wiaw u peit) ki briu kin sa ong artad 
ia nga uba shiteng jabieng. 

Wiaw ; Oh shisha mo shuh-shuh ngan pynkylla noh (u mut 
ban pynlaw). 

Thrang : (Pynsangeh) ieh ngan sa leh hi, khie leit shim um 
shi klat. 

Wiaw : To Bah (wud u mareh). 


SCENE — III 

(Wan rung u Jal) 

Jai : (suki jai) Phi khot ia nga Bah ? 

Thrang : Wow ko Jai, phi dang wan mih katta, banda wai 
ka pyrthei ruh ka iah wai. 

Jai : Yn leh kumno phi Bah, namar haba trei ia kano 
kano ka kam del ban da bniah bad suki jai, khnang 
ba kata ka kam kan belt kan ryntih bad ba kan 
ym bijai ei. 

Thrang : Hynrei kane ka jingbniah Jong me kala palat than, 
hooid dei kein ban bniah bad kajuh ka por del ruh 
ban kham pynsted ia la ki kti ki kjat. 

Jai : Kadei bah kaba phi ong, hynrei to tip ba ki Blew- 
stad ki ju ong "Suki bad jai jai phin jop ia ka 
thong". 

SCENE — IV 


(wan rung u Wiaw bad ka klat ha kti) 

Wiaw : (wan da kaba mareh bad ka klat kaba thylli) Shim 
bah kane ka urn. 

Thrang : Me iohi Jai kumno u trei kam u Wiaw, urn ju pyn- 
lehnohei wat tang shi khyllipmat ruh. U Wiaw te 
u Wiaw (shim artad ia ka klat) 

Wiaw ; Yn leh kumno phi Bah. ba la mlien naduh dangrit. 

Thrang : (peit ia ka klat) Wiaw, nga ong ia me ban wan 
rah um ne ban wan rah klat iih ? 

Wiaw : Ka um. Bah 

Thrang : Ka um ? (dom) hynrei hangno kata ka um (theh 
khongpong ia ka klat) 

Jal : Phi i Bah, haba phi phah tong um ha u Lyer te 
ka um ruh ka kylla lyer. 

Wiaw : (peit dom ia u Jai) peit ho Iih Jai. mame wat ju 
stad balia eh ia ki kam Jong kiwei. 

Thrang : Sngap jar I Wiaw ma phi barabor kumne, ha ka 
jingkwah ban pyndep kloi phi pynkylla khongpong 
lut ia ki kam ki jam baroh. (ha u Jai) Jai shim kane 
ka klat bad wan rah um shi syndon. 

Jai : (shim ia ka klat) To bah, tang jingjang nga la wan. 


SCENE — VI 

Wiaw : Tang Jingjang nga la wan (pyrthuh ia u Jai) sa peit 
Bah phin sa ioh um la shem taiew. 

Thrang : (Kynhiet) Sngap jar, ngam tip ngan leh shuh kumno 
bad kine ki nongtrei jong nga. 

SCENE — VI 


(rung u Jai) 

Jai : (rung bad ka klat ha kti) Bah... 

Thrang : (da kaba sngewkmen) Khatduh khatwai phi la 
sngewthuh kumno ban pynsted ia ki kam ki jam. 

Jai : Kaba del bah kata kaba phi ong... hynrei... 

Thrang : To to wat sdang pat sa ka bun ktien. ai hangne 
kato ka urn. 

Jai : (trud khlieh) Bah. nga la klet ban kylli la phi kwah 
da ka urn khriat ne ka urn syald ? 

Wiaw : Nga la ong ne em la phi Bah ba phin sa loh um 
la shem taiew. 

Thrang : Kata kamut ba mem pat wan rah um ? 

Jai ; Haba nga klet noh ban kylli ka um aiu phi kwah, 
te kumno ngan wan rah ? ioh lehse phi kwah da 
ka um khriat nga wan rah da ka um syiaid, te ym 
lehnohei ka jingkwah Jong phi bad sep-ei sa ka por. 

Wiaw : Ai hangne ngan ieit shim hi ma nga (knieh artad 
ia ka klat na ka kti u Jai) 

Jai : (bat bad khyrwail ia ka kti u Wiaw) Marne wat ju 
balain hakhmat hakhmat. 

Wiaw : (Shri kbaih) Wow Bah. . pelt seh u khyrwait pyn- 
ban ia ka kti Jong nga. 

Thrang : Kein noh kine ki kam kulmar, Jai khie wan rah um 
shi syndon bad ma me Wiaw wan shane. 

SCENE — VII 


Thrang : Peit shane. u Jai un sar ka Mng bad ma me pat 
men leit sha Post Office. 

Wlaw ; Sha Post Office, to Bah (wut u mareh) 

Thrang : (mut ban bteng ia ka jingkren u peit ia u Wiaw 
urn don shuh) Uff, ngam lah pyrkhat shuh, ka ja- 
bieng jong u ka tre! kam kumno ? 

Wiaw : (wan rung biang) Oh Bah... nga la klet ban kylii 
na phi. ngan leit leh aiu sha Post Office ? 

Thrang : Haba batai ruh ngam pat batai, me lah da mareh 
kum u Kulai Arabia, te men tip hi kumno ? 

Wiaw : Map Bah, nga la bakla shlsha. 

Thrang : Marne me bakla barabor, namar ka kti ka kjat jong 
me ka kham trei sted ban ia ka jabieng jong me. 
Men ym leit sha Post Office, men shong ha iing 
ngan phah da u JaL 

Wiaw ; Phin phah da u Jai Bah, kein noh artad, un sa wan 
phai la shem snem. 

Thrang : Sngap jar. 

Jai : Bah, heh kane ka um. 

Thrang ; Na shaduh shaei phi wan tong um, naduh Wah- 
umkhrah ? 

Jai : Phi i Bah lada nga pynstet kumba pynstet u Wiaw, 
phin ym ioh um namar ka klat ruh ka lah ban pait 
bad manga ruh nga lah ban ur, te kumta kan long 
ka jingduh nong kaba arllang-lailiang. 

Wlaw : (tur bad long hapdeng u Jai bad u Thrang) Me te 
uba nang eiei ruh em. 

Jai. : Peit ho lih, ioh nga pynbta khmat da kane (u pyni 
iaka klat ba don urn). 

Wlaw : (Leh shiur) Hato nud. 

Jai : (U theh shisha da ka urn, u Wlaw pat u dem bad 
u leit del pynban ia u Thrang) Hangto men sngew- 
thuh artad (U Jai u kyndit ba i iohi ba leit del pyn- 
ban ia u Thrang) Map Bah. Mam-nga shym mut 
ban. . (u nguh artad). 

Thrang : Jai, nga phah shim urn ia me ba ngan dih, ym 
ba ngan bta khmat. 

Wlaw : Wat map Bah... u leh khnang bom tied bad beh 
kam artad ia u Bah. 

Thrang : (Dom, niad artad ia ka khmat da ka rumar) Mem 
ju mut hynrel me ieh pat kl kam kiba khyllah khyl- 
lah. Peit shane mame (Ha u Wlaw) men shong ha 
iing khie leit shi-syndon bad sdang ia ki kam. Mame 
pat Jai men leit sha Post Office. 

Jai : (ieh kumba lehraih) Kumno phi tip Bah ? 

Thrang : Tip ia kaei ? 

Jai ; Ba phi ong ba nga shait leit sha iing i Rose. 

Thrang : Nga ong sha Post ban leit shim shithi. 

Jai : Hooid kein, nga la thoh shithi ba ngin ia kynduh 
mynta ka sngi. 

Thrang : Uff bad une te ym lah iaieh eiei shuh ha ka kyllut, 
ha ka suki bad sa ka leh stad de ha kut kl kam 
(Hylla ha kl shkor) Nga ong sha Post Office — ling 
Dak. 

Jai : Oh bale! phim ong kumta naduh mynhynne ? 

Katno tylli ki shithi kynrad kiba nga dei ban wan- 
rah? 

Thrang : Baroh. 

Jai : Baroh shl ling dak ? Te ngan hap iaiam da u daju 
keln. 

Thrang: Ullu... Kada... baroh ki shithi kiba dei ki jong 
nga. me sngewthuh (ha skhor). 

Jai : Ish... phin ong baroh kaba dei ka Jong phi ruh 
phim ong... phi ong pynban baroh... te nga nang 
mut katta baroh shi ling dak. 

Thrang: Wat bun ktien. khie feit bak-bak. 

Jai : To Bah. 


SCENE — Viii 

Thrang: Wiaw... ko Wiaw... 

Wiaw : Oi Bah (wan mareh artad) phi khot ia nga Bah. 

Thrang: Te kata phi la sngewthuh em... ba phi dei ban... 

Wiaw : Hooid Bah. nga la sngewthuh. 

Thrang : Me la sngewthuh ia kaei 7 

Wiaw : Oh shisha (trud khlieh) kaei kumto Bah ? 

Thrang : Don aiu iih ha kato ka khlieh jong me ? 

Wiaw : Tip seh ngam pat Ju peit te phi. 

Thrang; To keln noh wat sdang sa ki nia jakor jong me. 

Ka kam Jong me ka long ba men sar bad pynkhuid 

ia ka iing ka sem, peit (u pyni) kite! ki snur thap- 
bawa me del ban da sympat bha me sngewthuh. 

Wiaw : Wat khuslai Bah, shu ieh belt ha nga. 

Thrang ; To kata nga la leit (mih artad). 

SCENE — IX 

(Wiaw marwei, sdang ban kaweh ia ki snur thap- 
bawa da kaba kynthih na kawei ka shuki sha kawei 
kham shiphang rung u Jai). 

Wiaw : Mynta ngan sdang noh ban trei ia ki kam. (Shim 
u synsar bad sdang ban kaweh da ka jingshongshit). 

Jal : (rung bad kren ha la marwei) Are baiei kumne, 
la khie ka cyclone Bangladesh, El Wiaw bale! 
kumne ? 

Wiaw : Shuh shuh, wat pynwit ba nga dang trei kam. 

Jai : Ka rukom treikam aiu kum kane — imat u la lam- 
wir (ha u Wiaw) Bale! katne katne ? 

Wiaw : Sngap Jar khun ka Jaituh. 

Jai : Baiei ? Me beh nongtuh ? 

Wiaw : Mem iohi ba nga Ieh aiu ? Nalor ka kyllut sa ka 
matlah. 

Jal : Shet jyntah ? Kane te ka la palat... u la khlehbiej 
da shisha. Nga donkam ban bat ia u shisyndon, 
del ban leit lam shatai sha Hospital kiba pang 
lamwir (kynrup ia u Wiaw bad ki lakhun). 

SCENE — X 


(Wan rung Thrang). 

Thrang: Bale! katne katne... sangeh... Nga la tip hi ba 
tang shu ia kynduh lang hi baroh arngut, me ia 
long hi thik kum u ksew bad ka miaw. 

Wiaw : Une kein Bah. u wan pynwit haba nga dang thei< 
kam. 

Thrang : (ha u Jal) Balei me leit pynwit? 

Jai : Em Bah, nga khiem shyit. 

Wiaw : Sngap jar. khun ka kyllut. 

Jai : Ma me kein uba nang iut. 

Thrang : (hylla ha ki skhor) Nga ong balei me leit pynwit 
haba u dang treikam ? 

Jai : Treikam! ka treikam aiu phi kaba shu kynthih kumba 
kynthih u shrieh — u la blej Bah donkam ban 
phah ia u sha Hospital ki biej shatai sha Mawlai 
Jail ne sha Lunatic Hospital ha Tezpur. 

Wiaw : Biej ? ew u la sngewstad eh u tai. 

Thrang ; Baroh argut me ia ia biej. 

Jai : Hooid, Bah, ha ka jingshisha ngi dei kein ban ia 
ieid. 

Thrang : To sngap jar. mynta ngan sa pynbeit ia ka jingbiej 
bad ka jingieid jong me baroh arngut. Jal ai hangne 
ka shithl. 

Jal : Oh hangno kumto (iit la ka shithi). 

Thrang : Namar nga la khmih lynti ia kawei ka shithi kaba 
donkam haduh katta katta. 

Jai : Oh kane Bah. (u tynsat ha ka muja). 

Thrang : Ew ka jaka buh shithi pat ruh (leh kumba lit ha 
ka mlej) Hangno kumto ka iit khmat jong nga. Uff 
kane ka light. 

Wiaw : Oh, tbeh da une u mombati, Jai shim bat ia une 
u mombati (u sei ka Jingpruid). 

Thrang : Hooid. 

Wiaw : (u pruid ia ka jingpruid ha u mombati kam meh, 
u shim da ka kot bad u thang). 

Jai ; (u bat ia u mombati bad u pynkhih katba u dang 
pynkhih kumne u Wiaw u kum thang ia ka shithi 
ba dang bat u Thrang — ynda ka la kem ding baroh 
lai ngut ki ia kyndit). 

Thrang ; Kane ka la palat than, ngan beh kam ia phi baroh 
arngut phi dei shisha ki briew kiba thurmur bad 
ki nongtrei ki bym iarkam... mih shisyndon na 
kane ka iing jong nga kumne kumne. 

Jai & Wiaw: Map... map... seh.. Bah, . 

Thrang: Katno sien nga lah ban map... bad katno sien 
nga lah ban iai shah. Katba nga nang taimap bad 
ia shah katta nangjur ka Jingthurmur jong me baroh 
arngut. 

Jai : Map seh Bah... kiei kiei baroh kiba nga la leh 
kl long tang ba nga pyrshang ban trei bha la ki 
kam jong phi... nga trei suki bad bnlah bha khnang 
ba ki kam kin dep ha ka rukom kaba dei ba kin 
ym leh nohei. 

Wlaw : Nga ruh Bah, nga la leh ban pynstet ia ki ktl ki 
kjat haba nga trei kam tang da ka jingmut ban 
pyndep klol ia ki kam Jong phi khnang ban ym 
pynsyrwa ei ia ka por bakordor. 

Thrang : Hhhh... nga sngewthuh ia ki Jingmut Jong phi baroh 
arngut... Jai, kan myntoi aiu kata ka Jingtrei bniah 
Jong phi ia ki kam ki Jam haba phim lah ban pyndep 
la ki ha ka POR KABA BIANG ? Bad maphi pat 
Wiaw, kan myntoi aiu kato ka Jingtrei stet Jong 
phi ia ki kam ki Jam, haba phi pynpait lut pat ia 
ki tiar ki tar ? 

Wiaw 

& Jai : Kaba del Bah, kaba phi ong. 

Thrang: Kaba suk ban ong ba kaba del, hato phi la ju 
pyrshang ban leh ia kata kaba del. Namar ka long 
lehnohei ki Jingthmu la ka long kaba bha katno 
katno ruh lada ngim nang ban trei kam 

Wiaw : Te kata phin map Bah. 

Jai : To ailad satang kane shislen. 

Thrang : Ngan map tang lada phi baroh arngut phi kular 
ban ia trei lang kum uwei u briew, kata ka mut 
u Wiaw un pyniaid lang ia ka Jingstet Jong u bad 
ka jingphikir Jong u Jai bad u Jai pat nalor ba 
u phikir bad Jingbniah bha la ki kam un shim 
halade la ka Jingstet kti stet kJat Jong u Wiaw... 
Kynmaw ruh ba don u pud ia kiei kiei baroh. 

Wiaw 

& Jai : Khublei shibun Bah. (kmen bad shad da ka Jing- 
kmen). 


LA KUT 

DA PYRKHAT 
SHUWA BAN KYNTHIH 


Kl NONGIASHIM BYNTA 

Kong Khteintibon (Bon ) . . Ka Professor 

Kong Wantimon (Mon ) ... Ka Nongtrei 

U Bah Shemphang (Shem) ... U lok jong ka 

Kong Khteintibon 

Ka Siantimai (Sian ) ... Ka khynnah-rit 


Ka Biria biang por bad ba khlem patat pud kaiong ka 
dawai bah. 

SCENE — t 

Bon : (Puie ia ka kotkhubor) Ani haka kotkhubor ruh kita 
thoh 'I Prof Khieintibon in ai ka jing kren shaphang 
ki Ksuid bad ki daw tynrai jong ki’. Te kumta nga 
dei ban pynkhreh bha ia ka jingkren jong nga. 
khnang ba ngan (ah ban kren sngewtynnat. Ka jing- 
kren jong nga kan sa pynsngewthuh ia kaei kaba 
pynlong ia ngi ban tieng ia ki ksuid. (khot ia ka 
nongtrei) Mon, ko Mon. 

Mon : Kong, phi donkam ia nga ? 

Bon : Peit shane, ngan leit pynbeit ia ki kot ki sla kiba 
iadei bad ka jingkren jong nga shaphang ki ksuid. 
te lada don ba wan wad ia nga sa ong ia ki ba i 
kong im don ha iing. phi la sngewthuh ? 

Mon : Shaphang ki ksuid ani wow nga la sngew kyiuh 
lypa 

Bon : Pha kyiuh ia kaei ma pha ?, nga ong pha la sngew- 
thuh ne em ia kaba la batai. 

Mon : Hooid Kong. 

Bon : la kaei pha la sngewthuh ? 

Mon : la kato kaba phi la ong kein. 

Bon : To iathuh kaei nga la ong ia pha. 

Mon : Phi ong ba lada don ba wan wad sa ong ia ki ‘I Kong 
i ong ba im don ha iing’. 

Bon : Ani wow ka jingbiej, pham dei ban ong ba i Kong 
i ong, hynrei phan ong belt i kong im don ha iing, 
pha la sngewthuh mynta ? 

Mon : Hooid, ngan ong belt ba phi ong ba phim don ha 
iing. 

Bon : Shih ka jingbiej, ia kato ka jableng jong pha 
donkam ban khlaw noh bad ban buh bujii da ka 
jabieng kulai. 

Mon : Hangta te phim ym lap shuh artad ia nga, ngan sa 
kodom baroh sawdong ka sor. 

Bon : Ban ia kren bad kane ka khleh-biej te la shu ia 
khleh lang artad. Ha ka bfe], haka tieng elt nangta 
sa ka batai stad khlem tip ia kaei kaei ruh. Khie 
leit theh noh da ka sha, sa sei de kito ki putharo 

kiba nga wan thied hynnin na lew, ynda phi la dep 
khreh sa khot ia nga, ngan don ha kamra pdeng (mih 
artad) (Tang shu mar ia mih ka kong Bon ka Mon 
ka pynkhuid ia ka mie] baa ka slang ia ka da ka 
jain iieh kaba heh nangta ka peit sa ia ka jaka buh 
jynbam ka shem ba ki pu tharo kl lah lut) Are kl 
pu-tharo ki lah da lut du, shuh ngan leit pan pisa 
na i Kong ban leit thied noh da ki biskIt batar. (mih) 


SCENE — II 

(rung ka Slantimai) 

Sian : (rung suki jai) Are ym don badon. shaei kato ka 
Mon ka left. Ka Mon te phi kadei ka briew kaba 
leh nanglut tip lut bad sa ka tieng elt pat. Mynta ka 
kynti ngan leh danda bad ka, khnang ba kan ym mlien 
shuh ban kren bad leh balain (yn ioh sngew ba don 
bawan) katei ka Mon kala wan, shuh ngan rieh noh 
shuwa hangne ha khrum ka miej. (rieh shl syndon) 

Mon : (rung da kaba kynud jingrwai, sdang ban pynbelt ia 
ki pela nangta buh ruh ia ki jynbam dihsha ha ka 
pliang peris) Baroh kiel kiei la khreh, shuh ngan 
leit khot noh ia i Kong, (mih) 

Sian : (mih suki suki da kaba peit shane shatai nangta 
peit sha ki pela bad ki jynbam) Ani wow ka Jingibang, 
mynta te ngan bam ha ban da hun ki jrut (shim 
baroh ki biskit bad sdang ban bam tang shiphang 
iohsngew ba don ba wan) rah ia baroh ki biskit 
shapoh khrum miej). 

Mon : Are, shano noh uto u biskit... dang myntan nga 
buh hangne, mynta pat urn don shuh, imat la rah u 
ksew mo (peit sawdong sawdong) hynrei kumno yn 
wan ksew hangne (kren kumba khlem da pyrkhat) 
iada ym dei u ksew te ladei u ksuid (hamar kane 
ka por ka Siantimai ka pynkhih ia ka miej ka Mon 
ka peit ia ka miej kaba khih hi, ka sdang ban tieng) 
...shisha phi. imat ladei shisha u ksuid uba ia bam 
ia kito ki biskit, hynrei kumno kane ka iriej kan khih 
hi (Ka Sian kan nang pynjur ia ka jingpynkhih) Wow 
ko mei, u ksuid u ksuid (mut ban phet) 

Bon : (Wan rung stet bad ia kynduh para khmut bad ka 
Mon) Mon 

Mon : (ka Nang kyndit shuh shuh) He... 

Bon : Bale! kala jia aiu ? 

Mon : U ksuid kong... u ksuid... (mareh kumba iamwir) 
u ksuid... u ksuid (mareh artad shabar) 

Bon : Bale! kato ka khynnah ka leh kumto?... Mon ...ko 
Mon... shaei kumto ka phet (ka mih iang) 

Sian : (mih suki suki) ...Wow ko mei, kato te kaban iap... 
kin leit lap la nga myntan te, ladep artad... shuh 
ngan phet noh (shiphang ka pyrkhat) em ym long 
ban leh kumta, Iada ki iohi ba nga mih nangne kin 
kynnoh Nongtuh ia nga... shuh ngan rieh sa ha 
kawai pat ka jaka ...haei kumto ...oh... ha katei ka 
almari (Shuwa ban rung ha almari) mynta ka sngi 
ngbn hikaf skul la ka Mon haduh ba kan da pel 
shkor artad. (ka rung artad ha almari) 

SCENE III 


(Ka Kong Bon bad ka Mon ki la rung lang) 

Mon : (Ka Mon ka rung da kaba bud nadien jong ka Kong 
Bon) Hangne Kong (kdew ia ka miej) nga buh la 
ki biskit bad ki shu jah rngal bad ym tang katta, 
sa ka miej ruh ka khih la ka khih hi khlem don ba 
pynkhmih. 

Bon : Shish kane ka biej te — la don ba leh danda ia pha... 
Hato pha la peit hapoh khrum jong ka miej ioh don 
mano mano?... 

Mon : Em Kong... mano ban ia peit sa shata shata baroh. 
tang ban iohi ba ka miej ka khih hi ruh, kala biang 
ban pynkyiuh ia nga na khlieh ha kjat. 

Bon : Wow ka tieng-eit (ka Bon ka peit ia ka khrum miej) 
...ym don ba don ...Hato ym shym don mano mano 
ba wan rung hangne ? 

Mon : Em Kong. 

Bon : Kata te kala del tang ka jingmut dur jong pha kaba 
la khleh lang bad ka jingtieng-eit. Ha khie leit peit 
sha kamra sum, ioh don barieh. 

Mon : Shaei ? sha kamra sum ? kata te kong phi la mut 
ban phah ia nga sha tyngam u thien. 


SCENE — Vi 

(Wan rung u Shemphang) 

Shorn : (rung syndet bad ka Mon ka lynniar) 
Mon : Wow ko Kong... 

Shem : (ruh u kyndit) Oh, bale!, kala Jia aiu ? 

Bon : Tip phi Shem, kane ka Mon tieng-eit kein, ka shu 
tieng ksuid marwei marwei. 

Mon : Tieng-eit kein. Ba phin da iohi da la ki jong ki khmat 
te phin kyiuh artad na khlieh ha kjat. U biskit ba 
nga buh halor ka miej u shu jah rngai bad ka miej 
ruh ka shu khih hi kumto. 

Bon : Phi leit tip shuh ia kane, haba la jur eh ka tieng-eit 
shu iohi kulmar sa ia kaei kaei ka bym lah long. 

Shem : Ha kane ka juk stad jong ngi mynta kiel kiei kiba 
ym ju poi pyrkhat ne phohsniew ba kin long ne kin 
Jia ruh ki jia bad ka shait jia khyllah khamtam ha 
kito kiba tieng-eit bad kiba mar mlien ban pyrkhat 
thawsha. 

Mon : Bym jia hala ka met te to la kren katba mon. 

Shem : Phi i Kong Mon, ma ngi ki briew, bunsien haba ngi 
iohsngew ne iohi ei ei kiba kham phylla, ngim ju 
pyrshang ban iit ne wad ia ka jingshisha hynrei ngi 
pynhun la lade tang da ki jingmut thawsha ban jing- 
mutdur kiba laiphew jait, kiba long pynban mar- 
khongpong ynda ngi la tip ia ka jingshisha. Hato 
ym del kumta Bon ? 

Bon : Kaba dei eh hi kein kata... pha Iohsngew Mon, 
naduh mynta haba pha iohi ia kiei kiei kiba iphylla 
bad i kynsha, pha dei ban pyndonkam shuwa ia la 
ka jingsngewthuh bad pelt thuh bad pynshongnla. 

Mon : Kaba dei kein kaba phi ong, hynrei u BIskit halor 
ka miej shano kein u shu jah rngai, bad kumno ka 
miej kan shuh khih hi haba kum kine kiei kiei kiwan 
jia don por hi kong ban sngewthuh bad pynshongnla. 

Shem : Kata kein kong Mon kaba pyniong ia u Aesop ban 
ong' Haba poi ha ka khim bat ia la ka tip-briew'. 

Bon : Kaei kaei kaba palat eh kalong barabor kaba sniew... 
Ban shlur than eh ruh kam long kaba bha bad ban 
tieng-eit eh kum ka Mon ruh la I lehrain hi khalt. 

Mon : Kaba phi ong baroh kilong kiba del... hynrei nga 
te nga ngeit skhem ba uto uba pynkhih ia ka miej 
bad uba pynjah rngai la u biskit te u del u ksuld. 

Shem : Phi tip Kong Mon ba la ki ksuid ruh ban ioh kem ? 

Mon : Ka kren jong phi iei te sngew kumba la u khia phin 
kem na ki tmain. 

Shem : Shish kane ka Kong Mon te kaba la bun ktien bha, 
khie khie ia lelt noh shatei sha kamra shongkai bad 
ngin sa ia peit ia uta u ksuid pat la shibit... 

Bon : la Mon ngin ia lelt dih sha noh sha kamra shongkai... 
ia rah kito ki pela bad ma nga pat ngan rah ia u 
ketli sha. 

Mon : (Ka shim ia ki pela ka rah bad ka mih artad) Ei 
Kong wan lang ho ! 

Shem : Peit shane Bon, ma phi nang ia shongkai bad ka 
Mon ha kamra shongkai bad ma nga pat ngan ap 
hangne. 

Bon : (ka mih noh, u Shem pat u pynbeit bha ia ka jlng- 
siang miej bad u rung artad ha khrum miej) 

SCENE — V 

Sian : (mih na kyndong/almari) AnI wow, kato te kaban 
lap ei, kane ka kwah leh kam khyllah kaban sloit ei 

sa ka maloi khlieh. (ieng ha khmat jong ka miej) 
Mynta ngan laid sor sor bad ngan mih na kamra 
sum... (mut ban laid u Shem u bat ia ka Sian na 
ki kjat) Are... balei kumta (u shem u nang bat skhem 
...(ka Sian ka sdang ban tieng bad kyiuh) Wow ko 
mei, uei uta uba bat ia nga (u Shem u nang bat 
skhem shuh shuh)... (hylla) Wow...ko mei...u ksuid 
...u ksuid... Iarap...iarap .. 


SCENE — VI 

Rung ka Mon bad ka Bon) 

Bon : (napoh) Balei kala jia aiu (rung da kaba mareh, ka 
& Mon ka rah ia u dieng ha kti bad ka iaid artad ha 

Mon : syndah ka Kong Bon). 

Shem : (mih na khrum miej) Kane kein, kadci uta u ksuid 
ba ia pynkyiuh ia ka Kong Mon bapli. 

Mon : (dom) He... del kane... (ka mut ban tied da u 

dieng) . .shuh shuh ngan ai jingsneng da une u 

dieng. 

Sian : Em... em... Kong Mon... map... map seh, nga shu 
mut ban leh biria kai... 

Mon : Biria kai kein, ba ngan da lap nga ia shu lap ei. 

Bon : Phi, phi shu mut ban leh biria, hynrei ka Mon ka 

lah da khyilep snier, peit shane hep (ha ka Sian) 
haba ia leh biria ngi del barabor ban kynmaw ba ka 
jingbiria jong ngi kan ym long ka jingsaja ia kiwei. 

Shem : Kynmaw ruh ba ka biria biang por bad ba khlem 
palat pud, kalong ka dawai bah ia ngi ki briew. 

Sian : (da kaba sngew lehrain) Map ia nga« ngan ym mllen 
shuh, mynta nga la sngewthuh ia kiei kiel baroh. 

Mon : Dei tang ynda ngi la shem hala ka met, ngi sa 
sngewthuh ia ka jingjynjar jong kiwei, namar. 

Mon : ...namar Tang uto uba phong ia ka juti u tip hangno 
u prek u thar". 

Bon : Wa ! nga la jan klet... 

Shem : la kaei Bon ? 

Bon : Na kane ka jingiabeh ksuid, nga la jan klet ia ia 
ka kam, nga del ban ai jingkren ha ka Town Hair 
shaphang ki ksuid. 

Sian : Shaphang ki ksuid?... kata to kane ka jingjia ka 
iadei bha bad kata ka subject, nga kyrmen phin sa 
ai ka jingkyrmen kaba sngewtynnat bha. 

Mon : (leh shongshit) ...te kata, ia baroh ngin ia lei iang 
sha Town Hall ban pynshngain ia i Kong, khnang 
ba in lah ban kren bha. 

Baroh ; la ngm ia leit (baroh ki ia mih) 


KHANG KA PYRDA 

KHUBLEI ! “God Bles8 You” so the 
Simple Khasi people say, 
Whenever they meet each other on 
Thoir hill-side paths. 

This is their morning greeting, this 
Their evening word. 

This is their welcome to a friend 
Returned from afar. 

And this Is their farewell when from 
Friends they part, 

KHUBLEI I “God' Bless You". 


J.T. Sunderland 
1924 

